
ANUNȚ DE INTERES PUBLIC
Consultare publică în cadrul proiectului:
Planul Urbanistic General al Comunei Pârteștii de Jos, Județul Suceava
În cadrul procesului de consultare publică pentru elaborarea Planului Urbanistic General al Comunei Pârteștii de Jos, Județul Suceava, vă invităm să participați activ prin completarea chestionarului de opinie.
Chestionarul se adresează tuturor locuitorilor satelor Pârteștii de Jos, Deleni, Varvata și Vârfu Dealului și urmărește identificarea gradului de satisfacție privind condițiile actuale de locuire, precum și cunoașterea percepției locuitorilor cu privire la dezvoltarea comunei. Totodată, studiul vizează așteptările și necesitățile dumneavoastră în raport cu dezvoltarea viitoare a localității.
Rezultatele chestionarului vor fi prelucrate și analizate în cadrul unui studiu sociologic. Chestionarul este anonim, iar informațiile furnizate vor fi utilizate exclusiv în scop statistic.Vă rugăm să transmiteți acest chestionar și altor persoane din comună, pentru a asigura o imagine cât mai reprezentativă a opiniilor și nevoilor comunității.
Chestionarul poate fi completat:
	►  fizic – la sediul Primăriei Comunei Pârteștii de Jos
►  online – prin scanarea codului QR de pe acest anunț
►  online – accesând link-ul: https://forms.gle/RrPqADqyooiEQXWr5 

Primăria Comunei Pârteștii de Jos a demarat procesul de actualizare a Planului Urbanistic General, documentație elaborată de S.C. AEDILIS PROIECT S.R.L., în baza contractului încheiat cu Primăria Comunei Pârteștii de Jos.
În prezent, proiectul se află în faza de analiză-diagnostic, pe baza căreia, în etapele următoare, vor fi definite direcțiile de dezvoltare a localităților și condițiile de construibilitate.
În conformitate cu prevederile Ordinului nr. 2701/2010 pentru aprobarea Metodologiei de informare și consultare a publicului cu privire la elaborarea sau revizuirea planurilor de amenajare a teritoriului și de urbanism, locuitorii satelor Pârteștii de Jos, Deleni, Varvata și Vârfu Dealului sunt informați și consultați, cu scopul implicării lor active pe tot parcursul desfășurării proiectului.
Vă mulțumim pentru implicare și pentru sprijinul acordat acestui demers!
	PRIMĂRIA COMUNEI PÂRTEȘTII DE JOS
Primar,
______________________________

